注︰盖当今数学之事,诚难仅以文述,而无符号,故凡数学之文,咸有汉字,拉丁字相易之事,以合文言,数学,则无论文理之人,皆可明之也.
黄金分割,一曰黄金比,或曰黄金数,泰西以为艺术之数也.五开方,加一,再半之,即得此数.约为一点六一八,畴人记之曰φ.
有矩形,以短边作正方形,去之,得相似矩形,则矩形两边之比为黄金数.或曰:有矩形,短减长比短,同乎短比长("
古希腊人早知之,欧几里得入"几何原本".意大利帕乔利称神圣比例.迨文艺复兴之时,建筑作画,咸用此比.后人遂穿凿附会,谓最美之事,必为黄金比.
或作"黄金脸孔",谓最美之五官,咸为黄金比耳.
斐波那契数列,可以黄金比示之.
三十六度之余弦乘二,黄金数也.同乎负六百六十六度之正弦乘二,然泰西曰六六六乃魔鬼数也,捉狭者以为有趣.
有黄金分割法,或零点六一八法,为优选学之法也.
览文纂史.
此页二〇一七年六月一四日 (周三)〇〇时四三分方易.
若无侧注,诸文皆奉CC BY-SA 3.0以行.